ב"ה הרב ארי שבט

"כבדהו וחשדהו" כלפי השפעות זרות

**Don't Forget to Be Wary of Outside Influences**

1. הראי"ה קוק, עין איה שבת ב, רצא, על שבת לד ע"א, עמוד ריג

**נפק לשוקא, חזייה ליהודה בן גרים, אמר עדיין יש לזה בעולם, נתן בו עיניו ועשאו גל של עצמות.**

א. המטרה העליונה של אור ד' המתפשט **בכח** והדר על כנסת ישראל, היא להטביע את החותם האלהי **הטבעי**\* לכנסת ישראל כ"כ בתור "ממלכת כהנים וגוי קדוש"\*, בהכרה עליונה פנימית עד כמה רוחה העליון האלהי הוא מתעלה\* מרוח כל עם ולשון, ועד כמה צריך שישלוט בקרבה בכבוד ועז מבלי לכוף ראש מפני הרוחניות והטבעיות **של כל עם וגוי**, אשר חלקם הוא הטבע הגס המעולף באהבת עצמו הגסה החמרית.

ב. ורק בצירוף הטבע הקדוש של כנס"י בתוכם פנימה **בקישור אמיץ** טבעי שיש בו קנין עצמי, יוכל האור האלהי שבאורה של תורה להאיר יפה על ישראל **ועל העולם כולו**\*, וכ"ז שנמצא מעורב בכנס"י כח כזה, שמפני חשיבותו ראוי הוא להיות פועל ורשום, ובקרבו מונחת **זרוּת\* להטבעיות העליונה** של כנס"י, הוא **מעכב** על כל הדברים הטובים העומדים לצאת מזרם האור העליון הגדול שעתיד להופיע ע"י התיחדות טבעיותה של כנסת ישראל עם אורה של תורה ודעת אלהים הנפלא השרוי בקרבה.

ג. **יהודה בן גרים** זה, ממנו **יצאה** המארה של הצורך של עילום אורו הגדול של רשב"י, מפני **מחאתו** הכוללת על רומי מצד ההכרה העליונה עד כמה רוח ישראל מתנגד לה ולכל טובה וחסדה\* גם יחד, שאיננו כ"א **פישוט טלפים**\* באין מעמד לחסד\* וצדק להיות שרוי בתוכו. הוא [=יהודה בן גרים] בניגודו הפנימי בטבעו הנוטה לטבע העמים הזרים, בהיותו בעולם, סותם הוא את האורה לא בהלך נפשו ורוחניותו כ"א **בטבעיות** השורה על חומרו ובשרו הלקוח מעמים זרים. וכל זמן שיפעול ע"פ מדותיו, יהיו הדברים המחשיכים מוכרחים להמצא בכנס"י לפי אותה המדה הצריכה להגנה במעמד שפול וחשוך ויעוכב כל הטוב מלבוא, ע"כ **נתן עיניו בו ונעשה גל של עצמות,** באפיסה של הפעולה הנובעת **מהחומר** הרענן הנוחל יסודותיו מידי עשו, "והיה בית יעקב אש ובית יוסף להבה ובית עשו לקש" (עובדיה א, יח), "ועלו מושיעים בהר ציון לשפוט את הר עשו **והיתה לד' המלוכה**\*" (עובדיה א, כא).

**2. הגרש"ז מלאדי, תניא, ליקוטי אמרים פרק לב**

ומ"ש בגמ' שמי שרואה בחבירו שחטא מצוה לשנאותו... היינו בחבירו בתורה ומצות וכבר קיים בו מצות הוכח תוכיח את עמיתך... וגם המקורבים אליו והוכיחם ולא שבו מעונותיהם שמצוה לשנאותם מצוה לאהבם ג"כ ושתיהן הן אמת שנאה מצד הרע שבהם ואהבה מצד בחי' **הטוב הגנוז שבהם שהוא ניצוץ אלקות שבתוכם** המחיה נפשם האלקית וגם לעורר רחמים בלבו עליה.

3. הראי"ה קוק, אגרות הראיה ב, סימן תקנה, עמ' קפו לרידב"ז, סיון תרע"ג

א. ידע הדר"ג, ששני דברים עקריים ישנם שהם יחד בונים קדושת-ישראל וההתקשרות האלהית עמהם. הא' הוא **סגולה**, כלומר טבע הקדושה שבנשמת ישראל מירושת אבות, כאמור: "לא בצדקתך וגו'" "רק באבותיך חשק ד' לאהבה אותם ויבחר בזרעם אחריהם", "והייתם לי סגולה מכל העמים" ; והסגולה הוא כח קדוש פנימי מונח בטבע-הנפש ברצון ד', כמו טבע כל דבר מהמציאות, שאי-אפשר לו להשתנות כלל, "כי הוא אמר ויהי", "ויעמידם לעד לעולם".

ב. והב' הוא ענין-**בחירה**, זה תלוי במעשה הטוב ובתלמוד-תורה.

ג. החלק של **הסגולה** הוא **הרבה, באין ערוך כלל, יותר גדול וקדוש** מהחלק התלוי בבחירה אלא שברית כרותה היא, שהסגולה הפנימית לא תתגלה בזמן הזה כ"א לפי אותה המדה שהבחירה מסייעה את גילויה, ע"כ הכל תלוי לפי רוב המעשה וקדושה האמונה ותלמוד-תורה. והשי"ת, הנוהג בחסדו בכל דור, מסדר הוא את סדרי הנשמות הצריכות להופיע בעולם: לפעמים כח-הבחירה מתגבר וכח-הסגולה עומד במצב ההעלם ואינו ניכר, ולפעמים כח-הסגולה מתגבר וכח הבחירה עומד במצב הנעלם. וכל עיקרה של **ברית - אבות**, שאיננו פוסק אפילו כשתמה כבר **זכות- אבות**, הוא בא מצד כח-הסגולה, **ובעקבא-דמשיחא מתגבר ביותר כח-הסגולה,** שהוא תוכן "זוכר חסדי אבות ומביא גואל לבני בניהם למען שמו באהבה", כלומר לא מצד הבחירה שהיא באה מצד המעשים הטובים שבבנים ומצד התשובה, אלא למען שמו, המתגלה ע"י זכירת חסדי אבות.

**4. בראשית פרק יב, א-ג**

(א) וַיֹּ֤אמֶר יְקֹוָק֙ אֶל־אַבְרָ֔ם לֶךְ־לְךָ֛ מֵאַרְצְךָ֥ וּמִמּֽוֹלַדְתְּךָ֖ וּמִבֵּ֣ית אָבִ֑יךָ אֶל־הָאָ֖רֶץ אֲשֶׁ֥ר אַרְאֶֽךָּ:

(ב) וְאֶֽעֶשְׂךָ֙ לְג֣וֹי גָּד֔וֹל וַאֲבָ֣רֶכְךָ֔ וַאֲגַדְּלָ֖ה שְׁמֶ֑ךָ וֶהְיֵ֖ה בְּרָכָֽה:

(ג) וַאֲבָֽרֲכָה֙ מְבָ֣רְכֶ֔יךָ וּמְקַלֶּלְךָ֖ אָאֹ֑ר **וְנִבְרְכ֣וּ בְךָ֔ כֹּ֖ל מִשְׁפְּחֹ֥ת הָאֲדָמָֽה**:

**5. דברים פרק כו, יח-יט**

**וַֽיקֹוָ֞ק הֶאֱמִֽירְךָ֣ הַיּ֗וֹם** לִהְי֥וֹת לוֹ֙ **לְעַ֣ם סְגֻלָּ֔ה** כַּאֲשֶׁ֖ר דִּבֶּר־לָ֑ךְ וְלִשְׁמֹ֖ר כָּל־מִצְוֹתָֽיו:

**וּֽלְתִתְּךָ֣ עֶלְי֗וֹן עַ֤ל כָּל־הַגּוֹיִם֙** אֲשֶׁ֣ר עָשָׂ֔ה לִתְהִלָּ֖ה וּלְשֵׁ֣ם וּלְתִפְאָ֑רֶת וְלִֽהְיֹתְךָ֧ עַם־קָדֹ֛שׁ לַיקֹוָ֥ק אֱלֹהֶ֖יךָ כַּאֲשֶׁ֥ר דִּבֵּֽר:

**6. רמב"ם הלכות דעות פרק ו, הלכה א**

דרך ברייתו של אדם להיות נמשך בדעותיו ובמעשיו אחר ריעיו וחביריו **ונוהג כמנהג אנשי מדינתו**, לפיכך צריך אדם להתחבר לצדיקים ולישב אצל החכמים תמיד כדי שילמוד ממעשיהם, ויתרחק מן הרשעים ההולכים בחשך כדי שלא ילמוד ממעשיהם, הוא ששלמה אומר הולך את חכמים יחכם ורועה כסילים ירוע, ואומר אשרי האיש וגו', וכן אם היה במדינה שמנהגותיה רעים ואין אנשיה הולכים בדרך ישרה ילך למקום שאנשיה צדיקים ונוהגים בדרך טובים, ואם היו כל המדינות שהוא יודעם ושומע שמועתן נוהגים בדרך לא טובה כמו זמנינו, או שאינו יכול ללכת למדינה שמנהגותיה טובים מפני הגייסות או מפני החולי ישב לבדו יחידי כענין שנאמר ישב בדד וידום, ואם היו רעים וחטאים שאין מניחים אותו לישב במדינה אלא אם כן נתערב עמהן ונוהג במנהגם הרע יצא למערות ולחוחים ולמדברות, ואל ינהיג עצמו בדרך חטאים כענין שנאמר מי יתנני במדבר מלון אורחים.

**7. אגרות הרמב"ם, עמ' סד-סה**

אפילו היו **שתי מדינות מישראל**, אחת מהן יותר טובה במעשיה ובמנהגותיה ויותר מדקדקת ונכנעת למצות מן האחרת, שחייב ירא ד' לצאת מאותה שמעשיה אינם כל כך נכונים לאותה מדינה טובה... אבל אם היה המקום מן הגויים- ישראל העומד שם, על אחת כמה וכמה, שהוא חייב לצאת מאותו מקום וללכת למקום טוב.

8. מסכת ברכות, יז ע"א

**ורבי אלכסנדרי בתר דמצלי אמר הכי: רבון העולמים, גלוי וידוע לפניך שרצוננו לעשות רצונך, ומי מעכב? שאור שבעיסה (רש"י: יצר הרע שבלבבנו, המחמיצנו) ושעבוד מלכיות.**

**9. הראי"ה, "החינוך"- מאמרי הראי"ה, עמ' 230**

א. החנוך צריך שיהיה לעולם **מתאים עם טבע** האומה ואמתת תכונתה. **ובישראל שהננו נבדלים הרבה מכל העמים**, מבית ומחוץ, במעלות שונות ותכונות נפרדות, ועם זה גם כן **בחולשות** שונות ולקוים מיוחדים שצריכים הגנות מיוחדות "רק אתכם ידעתי מכל משפחות האדמה על כן אפקד עליכם את כל עונותיכם" אנחנו צריכים לצורך שכלול החנוך תמיד לעמוד על אופיה של אומתנו.

ב. זה הדבר נוהג בישראל תמיד, בכל עת ובכל זמן ובכל מקום, אמנם יותר ויותר הדבר נוגע אלינו יושבי ארץ הקודש, וביותר יושבי המושבות, **בוני הישוב החדש** בדורנו, שהננו צריכים להיות מלאי עוז ה' ותקות דור דורים. פה צריכה **צורתנו האמתית** להיות מפותחת בחנוך הילדים יפה יפה, וכשם שכל מעלה וכל תיקון הגון שבו, הוא שורש נאמן לתקונים הבאים ושכלולים עתידים עלינו לטובה בעזרת צור ישראל ב"ה, כן כל קלקול והריסה, כל עיוות וטעות שבדבר הגדול הזה, הוא רקב כללי המהרס את כל אשר אנחנו שואפים לבנות, ומחבל את כל מעשה ידינו.

ג. על כן באהבת עמנו וארצנו, אנו חיבים להתחזק ביותר ליסד החנוך שבישוב החדש החביב, **על היסוד הישראלי הטבעי**, על יסוד כזה שנהיה בטוחים שהילד היהודי יהיה על ידו כשיגדל איש יהודי שלם, טוב לעצמו, גם טוב לעמו ונאמן לארצו באמונתו אמת. הכלל טוב עם א-לוהים ועם אנשים (ע"פ שמ"א, ב, כו)...

ד. אנחנו מוכרחים להיות גבורי כח לכבוש לנו דרך לעצמנו במהלך החנוך, ולא לההפך **לקופים מחקים**, אפילו אם נתרגם את הכל **עברית**.

**10. משלי פרק יד, לד**

צְדָקָ֥ה תְרֽוֹמֵֽם־גּ֑וֹי וְחֶ֖סֶד לְאֻמִּ֣ים חַטָּֽאת:

**11.** [**ילקוט שמעוני**](https://he.wikipedia.org/wiki/%D7%99%D7%9C%D7%A7%D7%95%D7%98_%D7%A9%D7%9E%D7%A2%D7%95%D7%A0%D7%99)**, תהלים, רמז תתל**

ר' פנחס ור' חלקיה בשם ר' סימון: כל הנביאים לא פרסמוה (=את **רומי**) אלא שנים, [אסף](https://he.wikipedia.org/wiki/%D7%90%D7%A1%D7%A3_%D7%91%D7%9F_%D7%91%D7%A8%D7%9B%D7%99%D7%94%D7%95) אמר: "יכרסמנה חזיר מיער", ומשה אמר "ואת החזיר כי מפריס פרסה היא", למה מושלה כחזיר? אלא מה חזיר זה **בשעה שהוא רובץ הוא פושט טלפיו** לומר ראוני שאני טהור, כך אומה זו גוזלת וחומסת ונראית כאלו מצעת בימה. מעשה בשלטון אחד ב[קסרין](https://he.wikipedia.org/wiki/%D7%A7%D7%99%D7%A1%D7%A8%D7%99%D7%94) שהיה הורג המנאפים והגנבים והמכשפים, ואמרו סנקליטין שלו שעשה שלשתן בלילה אחד.

**12. בראשית רבה (תיאודור-אלבק), וישלח, פרשה עח**

"ויוותר יעקב לבדו ויאבק איש עמו עד עלות השחר ... ויזרח לו השמש ... והוא צולע על ירכו" (בראשית לב, לב) ר ' יהשע בן לוי סלק **לרומי** . כיון דאתא לעכו , נפק ר ' חנינא לקדמותיה, אשכחיה טלע [=צולע] על ירכיה, אמר ליה: דמי את לסבך "והוא צולע על ירכו".

**13. ילקוט שמעוני, עובדיה רמז תקמט**

כתיב "**עד אשר אבא אל אדוני שעירה"** חזרנו על כל המקרא ולא מצינו שהלך יעקב לשעיר, אלא אימתי ילך אצלו? לעתיד הה"ד "ועלו מושיעים בהר ציון לשפוט את הר עשו **והיתה לה' המלוכה**", לפי שנאמר כי יד על **כס יה** שאין הכס שלם ולא השם שלם עד שיכרית זרע של עשו שנאמר (תהלים ט, ז) האויב תמו חרבות לנצח וערים נתשת וגו' וה' לעולם ישב כונן למשפט כסאו: